****

**แบบคำขอรับใบอนุญาตจัดตั้งศูนย์ซื้อขายหลักทรัพย์**

วันที่.......... เดือน.................... พ.ศ..............

เรียน เลขาธิการสำนักงานคณะกรรมการกำกับหลักทรัพย์และตลาดหลักทรัพย์

 ด้วยบริษัทหลักทรัพย์จำนวน...........ราย ประสงค์จะยื่นคำขอรับใบอนุญาตจากคณะกรรมการกำกับหลักทรัพย์และตลาดหลักทรัพย์ (“คณะกรรมการ ก.ล.ต.”) จัดตั้งศูนย์ซื้อขายหลักทรัพย์ (“ผู้ขอรับใบอนุญาต”) เพื่อให้บริการเป็นศูนย์ซื้อขายหลักทรัพย์ที่มิได้เป็นหลักทรัพย์จดทะเบียนในตลาดหลักทรัพย์ โดยขอแจ้งรายละเอียดดังต่อไปนี้

**ส่วนที่ 1 : รายละเอียดข้อมูลทั่วไปของผู้ขอรับใบอนุญาต**

**1. ข้อมูลของผู้ขอรับใบอนุญาต**

 1.1 ระบุรายชื่อกลุ่มบริษัทหลักทรัพย์ซึ่งเป็นสมาชิกผู้ก่อตั้ง

1.2 ข้อตกลงในการจัดตั้งศูนย์ซื้อขายหลักทรัพย์ ซึ่งมีรายละเอียดอย่างน้อยดังนี้

(1.2.1) วัตถุประสงค์ สิทธิ หน้าที่ และความรับผิดชอบระหว่างสมาชิกผู้ก่อตั้ง

(1.2.2) เหตุที่จะเลิกศูนย์ซื้อขายหลักทรัพย์

**2. ชื่อและที่ตั้งของศูนย์ซื้อขายหลักทรัพย์**

ระบุชื่อ (ภาษาไทยและภาษาอังกฤษ) และที่ตั้งของศูนย์ซื้อขายหลักทรัพย์ หมายเลขโทรศัพท์ หมายเลขโทรสาร และอีเมล

**3. ทุนและที่มาของทุนในการดำเนินงานของศูนย์ซื้อขายหลักทรัพย์**

 ระบุจำนวนและที่มาของทุนในการดำเนินงานของศูนย์ซื้อขายหลักทรัพย์

**ส่วนที่ 2 : รายละเอียดข้อมูลของศูนย์ซื้อขายหลักทรัพย์ที่จะจัดตั้ง**

**4. โครงสร้างการจัดองค์กร**

ให้อธิบายโครงสร้างการจัดองค์กรของศูนย์ซื้อขายหลักทรัพย์พร้อมแนบแผนผังการจัดองค์กรทั้งหมด
การแบ่งหน่วยงานหรือสายงานต่าง ๆ ภายในศูนย์ซื้อขายหลักทรัพย์ ตำแหน่ง และจำนวนบุคลากรในแต่ละหน่วยงานหรือสายงานต่าง ๆ รวมทั้งขอบเขตความรับผิดชอบของหน่วยงานหรือสายงานดังกล่าว

**5. ข้อมูลกรรมการ และบุคลากรของศูนย์ซื้อขายหลักทรัพย์[[1]](#footnote-2) ซึ่งได้แก่ ผู้บริหาร ที่ปรึกษา และผู้รับผิดชอบสูงสุดในงานเกี่ยวกับการกำกับดูแลการปฏิบัติงาน**

5.1 ให้แสดงรายละเอียดของกรรมการและบุคลากรของศูนย์ซื้อขายหลักทรัพย์ทุกคน ดังนี้

ชื่อ-สกุล ตำแหน่ง สัญชาติ คุณวุฒิทางการศึกษา ประสบการณ์ทำงานที่เกี่ยวข้อง รวมทั้งอำนาจกระทำการแทนศูนย์ซื้อขายหลักทรัพย์

5.2 หนังสือรับรองคุณสมบัติของกรรมการของศูนย์ซื้อขายหลักทรัพย์ ที่รับรองโดยตัวกรรมการของ
ศูนย์ซื้อขาย และที่รับรองโดยผู้ขอรับใบอนุญาตว่า กรรมการของศูนย์ซื้อขายหลักทรัพย์มีคุณสมบัติครบถ้วนและไม่มีลักษณะต้องห้ามตามกฎหมายว่าด้วยหลักทรัพย์และตลาดหลักทรัพย์

**6. แผนการดำเนินงาน**

 ให้ระบุแผนการดำเนินงานในด้านต่าง ๆ เช่น การคัดเลือกและการจัดซื้อระบบ การประมาณการทางธุรกิจ
การประกาศกฎเกณฑ์ที่เกี่ยวข้อง แผนอัตรากำลังบุคลากร การประชาสัมพันธ์หลักทรัพย์ที่จะมีการซื้อขายในศูนย์ซื้อขายหลักทรัพย์ เป็นต้น

**7. เงินทุนในการประกอบธุรกิจ**

 ให้ระบุถึงความเพียงพอของปริมาณเงินทุนที่พร้อมต่อการรองรับการประกอบธุรกิจและความเสี่ยงที่อาจเกิดขึ้นจากการประกอบธุรกิจ โดยทุนในการประกอบธุรกิจต้องมีจำนวนไม่น้อยไปกว่าค่าใช้จ่ายในการประกอบธุรกิจรวม
6 เดือน โดยแสดงถึงหลักการหรือสมมติฐานในการคำนวณความเพียงพอของเงินทุนดังกล่าว และการประมาณการค่าใช้จ่ายที่อาจเกิดจากการประกอบธุรกิจเป็นศูนย์ซื้อขายหลักทรัพย์ ทั้งค่าใช้จ่ายในการลงทุน
และค่าใช้จ่ายในการดำเนินงานในช่วง 6 เดือนแรก รวมทั้งระบุถึงแหล่งที่มาและรูปแบบของเงินทุนที่อาจขอรับการสนับสนุนได้ในกรณีจำเป็น (ถ้ามี)

**8. ระบบงานในการประกอบธุรกิจ**

โปรดระบุรายละเอียดในเรื่อง

**8.1 ระบบงานในการให้บริการซื้อขายหลักทรัพย์ที่ส่งเสริมและรักษาความมั่นคง ความมีประสิทธิภาพ ตลอดจนความเป็นธรรมในการซื้อขายหลักทรัพย์** ได้แก่

(1) ระบบการซื้อขายหลักทรัพย์ที่สามารถรองรับปริมาณการซื้อขายได้อย่างเพียงพอ และแนวทาง
ในการขยายระบบงานเพื่อรองรับปริมาณการซื้อขายที่อาจเพิ่มขึ้นในอนาคต

(2) ระบบบันทึกและเผยแพร่ข้อมูลเกี่ยวกับการเสนอราคา (pre-trade information) และการซื้อขายหลักทรัพย์ (post-trade information)

(3) ระบบกำกับตรวจสอบการซื้อขายหลักทรัพย์

(4) ระบบการชำระราคาและส่งมอบหลักทรัพย์ และระบบการรับฝากและถอนหลักทรัพย์
ซึ่งดำเนินการโดยสำนักหักบัญชีหรือศูนย์รับฝากหลักทรัพย์ที่ได้รับใบอนุญาตตามกฎหมายว่าด้วยหลักทรัพย์และตลาดหลักทรัพย์หรืออยู่ระหว่างยื่นขอรับใบอนุญาตดังกล่าว ทั้งนี้ ไม่ว่าจะดำเนินการโดยตนเองหรือบุคคลอื่น หรือดำเนินการโดยผู้ที่ได้รับยกเว้นตามกฎหมายว่าด้วยหลักทรัพย์และตลาดหลักทรัพย์ให้สามารถประกอบการเป็นสำนักหักบัญชีหรือศูนย์รับฝากหลักทรัพย์ได้โดยมิต้องได้รับใบอนุญาต

**8.2 หลักเกณฑ์และมาตรการที่เกี่ยวข้องกับการดำเนินงานของศูนย์ซื้อขายหลักทรัพย์** ได้แก่

(1) หลักเกณฑ์การรับสมาชิก และหลักเกณฑ์ที่สมาชิกต้องปฏิบัติในการซื้อขายหลักทรัพย์ รวมทั้งมาตรการกำกับดูแลและลงโทษสมาชิกที่ฝ่าฝืนหรือไม่ปฏิบัติตามหลักเกณฑ์ดังกล่าว

(2) หลักเกณฑ์การรับหลักทรัพย์ การดำรงสถานะ และการเพิกถอนหลักทรัพย์ออกจากศูนย์ซื้อขายหลักทรัพย์ ตลอดจนการสร้างหลักธรรมาภิบาลและการเปิดเผยข้อมูลของบริษัทที่ออกหลักทรัพย์ ทั้งนี้ หลักเกณฑ์การรับหลักทรัพย์ดังกล่าวต้องมีข้อกำหนดที่จะไม่รับหลักทรัพย์ที่มีการซื้อขายในศูนย์ซื้อขายหลักทรัพย์อื่น
มาซื้อขายในศูนย์ซื้อขายหลักทรัพย์

(3) มาตรการบริหารจัดการความเสี่ยงทางด้านเทคโนโลยี (IT Risk) และความเสี่ยงด้านภัยคุกคาม
ไซเบอร์ (Cyber Risk) ที่เพียงพอ โดยต้องปฏิบัติให้เป็นไปตามประกาศสำนักงานว่าด้วยข้อกำหนดในรายละเอียดเกี่ยวกับการจัดให้มีระบบเทคโนโลยีสารสนเทศ รวมทั้งแนวปฏิบัติที่ออกตามประกาศดังกล่าว โดยอนุโลม

(4) มาตรการในการป้องกันและจัดการความขัดแย้งทางผลประโยชน์

(5) มาตรการรักษาความลับของสมาชิกและผู้ใช้บริการ

(6) มาตรการป้องกันศูนย์ซื้อขายหลักทรัพย์ กรรมการ ผู้บริหาร และพนักงานของศูนย์ซื้อขายหลักทรัพย์ จากการแสวงหาประโยชน์จากการปฏิบัติหน้าที่โดยมิชอบ

(7) มาตรการจัดการข้อร้องเรียนหรือข้อพิพาทที่เกิดขึ้นอันเนื่องมาจากการซื้อขายหลักทรัพย์
ในศูนย์ซื้อขายหลักทรัพย์ หรือเกิดจากการใช้บริการโดยศูนย์ซื้อขายหลักทรัพย์

(8) ระบบงานในการควบคุมดูแลการปฏิบัติงานของศูนย์ซื้อขายหลักทรัพย์ให้เป็นไปตามกฎหมาย
ว่าด้วยหลักทรัพย์และตลาดหลักทรัพย์ และกฎหมายอื่นที่เกี่ยวข้อง รวมถึงข้อกำหนดในส่วนนี้ได้อย่างมีประสิทธิภาพ ซึ่งเป็นอิสระจากการบริหารจัดการของศูนย์ซื้อขายหลักทรัพย์ และรายงาน
การปฏิบัติงานโดยตรงต่อคณะกรรมการศูนย์ซื้อขายหลักทรัพย์หรือคณะกรรมการที่ได้รับมอบหมาย

(9) มาตรการรองรับเมื่อเกิดกรณีฉุกเฉินที่อาจมีผลกระทบต่อการซื้อขายหลักทรัพย์ โดยระบุ
กรณีฉุกเฉินให้ครอบคลุมถึงเหตุการณ์ต่าง ๆ ตลอดจนขั้นตอนการดำเนินการและผู้รับผิดชอบในแต่ละกรณีให้ชัดเจน

**8.3 การเปิดเผยข้อมูลที่เกี่ยวกับการซื้อขาย** โดยอย่างน้อยต้องครอบคลุมเรื่องต่อไปนี้

 (1) ขั้นตอนและวิธีการซื้อขายของศูนย์ซื้อขายหลักทรัพย์ โดยต้องมีการเปิดเผยการจัดลำดับ
และการจับคู่คำสั่งซื้อขายด้วย

 (2) ประเภทหลักทรัพย์ที่สามารถซื้อขายบนศูนย์ซื้อขายหลักทรัพย์ รวมถึงข้อจำกัดหรือเงื่อนไข
ต่าง ๆ ของหลักทรัพย์ในแต่ละประเภท

 (3) ข้อมูลการซื้อขายให้สำนักงาน ก.ล.ต.

**9. ระเบียบหรือข้อบังคับของศูนย์ซื้อขายหลักทรัพย์**

ให้อธิบายหลักการและเหตุผลและสรุปสาระสำคัญของระเบียบหรือข้อบังคับที่เกี่ยวข้องกับระบบงาน
ให้บริการเป็นศูนย์ซื้อขายหลักทรัพย์ พร้อมทั้งแนบระเบียบหรือข้อบังคับและเอกสารที่แสดงให้เห็นว่า
มีการรับฟังความคิดเห็นจากผู้ที่เกี่ยวข้องแล้ว

**10. รายละเอียดอื่น ๆ**

ให้ระบุรายละเอียดอื่นที่ผู้ขอรับใบอนุญาตประสงค์จะแจ้งเพิ่มเติม

**ส่วนที่ 3 : เอกสารประกอบคำขอรับใบอนุญาตประกอบธุรกิจศูนย์ซื้อขายหลักทรัพย์**

 □ 1. สำเนาหนังสือเดินทางของกรรมการที่ลงนามในแบบคำขอรับใบอนุญาตประกอบธุรกิจ
ศูนย์ซื้อขายหลักทรัพย์ (กรณีไม่มีสัญชาติไทย)

□ 2. หนังสือมอบอำนาจให้นิติบุคคลที่อยู่ในกลุ่มผู้ขอรับใบอนุญาต ซึ่งได้รับมอบอำนาจจาก
ผู้ขอรับใบอนุญาต เป็นผู้มีอำนาจกระทำการแทนและเพื่อผู้ขอรับใบอนุญาต

□ 3. หนังสือยินยอมให้พนักงานเจ้าหน้าที่เข้าไปในสถานที่ประกอบธุรกิจ หรือเข้าถึงระบบคอมพิวเตอร์หรืออุปกรณ์อื่นใด เพื่อตรวจสอบฐานะการเงิน การดำเนินงาน สินทรัพย์ หรือข้อมูลต่าง ๆ
ที่เกี่ยวข้องของผู้ขอรับใบอนุญาต

□ 4. อื่น ๆ (ถ้ามี) ..................................................................................................................................

**ส่วนที่ 4 : คำรับรองและคำยินยอมของผู้ขอรับใบอนุญาต**

* + 1. ผู้ขอรับใบอนุญาตมีคุณสมบัติครบถ้วนตามที่กำหนดในประกาศคณะกรรมการ ก.ล.ต. ว่าด้วยหลักเกณฑ์ เงื่อนไข และวิธีการในการขอรับใบอนุญาตและการออกใบอนุญาตจัดตั้งศูนย์ซื้อขายหลักทรัพย์
		2. กรรมการมีคุณสมบัติครบถ้วนและไม่มีลักษณะต้องห้ามตามที่กำหนดในกฎหมายว่าด้วยหลักทรัพย์และ
		ตลาดหลักทรัพย์
		3. ข้อความในแบบคำขอรับใบอนุญาตและเอกสารหลักฐานประกอบแบบคำขอที่แนบมาพร้อมนี้มีความครบถ้วน ถูกต้อง และเป็นจริงทุกประการ
		4. ผู้ขอรับใบอนุญาตขอรับรองว่า แบบคำขอรับใบอนุญาตจัดตั้งศูนย์ซื้อขายหลักทรัพย์ ซึ่งลงนามโดย

 (ผู้มีอำนาจลงลายมือชื่อผูกพันนิติบุคคลที่อยู่ในกลุ่มผู้ขอรับใบอนุญาต ซึ่งได้รับมอบอำนาจจากผู้ขอรับใบอนุญาต) เป็นการกระทำแทนและเพื่อผู้ขอรับใบอนุญาต และให้มีผลผูกพันเสมือนเป็นการกระทำของผู้ขอรับใบอนุญาตทุกประการ

จึงเรียนมาเพื่อโปรดพิจารณาดำเนินการ

 ลงชื่อ ............................................................ ผู้มีอำนาจลงลายมือชื่อผูกพัน

 (………………………………………………………)

 ตำแหน่ง................................................................

 (ชื่อนิติบุคคลที่อยู่ในกลุ่มผู้ขอรับใบอนุญาต) …………………………ซึ่งได้รับมอบอำนาจจาก
ผู้ขอรับใบอนุญาตให้กระทำการแทนและเพื่อผู้ขอรับใบอนุญาต)

 วันที่ .....................................................................

ประทับตรา (ถ้ามี)

|  |
| --- |
| ระบุชื่อเจ้าหน้าที่ของผู้ขอรับใบอนุญาตที่สำนักงาน ก.ล.ต. สามารถติดต่อได้ จำนวน 2 คน 1.............................................................................ตำแหน่ง..........................................................................หมายเลขโทรศัพท์................................................ หมายเลขโทรสาร............................................................email address.....................………………..........2.............................................................................ตำแหน่ง..........................................................................หมายเลขโทรศัพท์.................................................หมายเลขโทรสาร........................................................... email address.....................……………….......... |

1. เฉพาะในงานที่กำหนดของศูนย์ซื้อขายหลักทรัพย์ ได้แก่

 (1) งานเกี่ยวกับการบริหาร กำหนด ควบคุม และกำกับนโยบายของศูนย์ซื้อขายหลักทรัพย์

(2) งานเกี่ยวกับการควบคุม ดูแล และจัดการหน่วยธุรกิจเกี่ยวกับการรับและกำกับหลักทรัพย์ (Listing and Ongoing Supervision) การปฏิบัติการซื้อขาย (Trading Operation) การกำกับสมาชิก การติดตามดูแลสภาพการซื้อขายหลักทรัพย์ (Surveillance) และการจัดการระบบเทคโนโลยีสารสนเทศ (IT)

(3) งานเกี่ยวกับการควบคุม ดูแล และจัดการเกี่ยวกับการกำกับดูแลการปฏิบัติงาน การตรวจสอบกิจการภายใน
หรือการบริหารความเสี่ยง [↑](#footnote-ref-2)